CELEX: 32017R1787
Language: lv
Date: 2017-06-12 00:00:00
Title: Komisijas Deleģētā regula (ES) 2017/1787 (2017. gada 12. jūnijs), ar kuru Eiropas Parlamenta un Padomes Regulu (ES) Nr. 508/2014 groza attiecībā uz tieši pārvaldīto līdzekļu sadalījumu integrētās jūrlietu politikas un kopējās zivsaimniecības politikas mērķiem

4.10.2017   
            
            
               LV
            
            
               Eiropas Savienības Oficiālais Vēstnesis
            
            
               L 256/1
            
         KOMISIJAS DELEĢĒTĀ REGULA (ES) 2017/1787
   (2017. gada 12. jūnijs),
   ar kuru Eiropas Parlamenta un Padomes Regulu (ES) Nr. 508/2014 groza attiecībā uz tieši pārvaldīto līdzekļu sadalījumu integrētās jūrlietu politikas un kopējās zivsaimniecības politikas mērķiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 15. maija Regula (ES) Nr. 508/2014 par Eiropas Jūrlietu un zivsaimniecības fondu un ar ko atceļ Padomes Regulas (EK) Nr. 2328/2003, (EK) Nr. 861/2006, (EK) Nr. 1198/2006 un (EK) Nr. 791/2007 un Eiropas Parlamenta un Padomes Regulu (ES) Nr. 1255/2011 (1), un jo īpaši tās 14. panta 4. punktu,
   tā kā:
   
               (1)
            
            
               Regulā (ES) Nr. 508/2014 ir paredzēts finansējums pasākumiem, kas palīdz sasniegt integrētās jūrlietu politikas un kopējās zivsaimniecības politikas mērķus.
            
         
               (2)
            
            
               Regulas (ES) Nr. 508/2014 VI sadaļā ir noteikti pasākumi, kurus Savienība var finansēt saskaņā ar tiešās pārvaldības principu.
            
         
               (3)
            
            
               Regulas (ES) Nr. 508/2014 III pielikumā ir noteikts tieši pārvaldīto līdzekļu indikatīvais sadalījums integrētās jūrlietu politikas un kopējās zivsaimniecības politikas konkrētajiem mērķiem, kas izklāstīti minētās regulas 82. un 85. pantā.
            
         
               (4)
            
            
               Saskaņā ar Regulu (ES) Nr. 508/2014 finansēto pasākumu plānošanas periods ilgst no 2014. līdz 2020. gadam. Pēc plānošanas perioda trešā gada beigām, ņemot vērā pieredzi, kas gūta ar dažādās izdevumu jomās līdz šim īstenotajām darbībām, dažās jomās ir konstatēts, ka Regulas (ES) Nr. 508/2014 III pielikumā noteiktās procentuālās daļas neatspoguļo vispiemērotāko veidu, kā sadalīt līdzekļus.
            
         
               (5)
            
            
               Šo problēmu līdz šim bija iespējams noregulēt, piemērojot Regulas (ES) Nr. 508/2014 14. panta 3. punktu. Minētais pants ļauj Komisijai atkāpties no indikatīvajām procentuālajām daļām ne vairāk kā par 5 % no finansiālā piešķīruma vērtības katrā atsevišķā gadījumā.
            
         
               (6)
            
            
               Ar Regulas (ES) Nr. 508/2014 14. panta 4. punktu Komisija ir pilnvarota pieņemt deleģētos aktus, ar kuriem koriģē III pielikumā noteiktās procentuālās daļas.
            
         
               (7)
            
            
               Lai pēc iespējas palielinātu pieejamo līdzekļu izmantojumu plānošanas perioda atlikušajā posmā un veikto darbību devumu Regulas (ES) Nr. 508/2014 82. un 85. pantā noteikto mērķu sasniegšanā, ir jāpielāgo līdzekļu indikatīvais sadalījums, kas noteikts minētās regulas III pielikumā.
            
         
               (8)
            
            
               Tādēļ Regula (ES) Nr. 508/2014 būtu attiecīgi jāgroza,
            
         IR PIEŅĒMUSI ŠO REGULU.
   1. pants
   Regulas (ES) Nr. 508/2014 III pielikumu aizstāj ar šīs regulas pielikuma tekstu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 12. jūnijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 149, 20.5.2014., 1. lpp.
   
   
      PIELIKUMS
      “
            III PIELIKUMS
            
               VI SADAĻAS I UN II NODAĻAS FINANSĒJUMA INDIKATĪVAIS SADALĪJUMS MĒRĶIEM, KAS IZKLĀSTĪTI 82. UN 85. PANTĀ
                (1)
            
            82. pantā izklāstītie mērķi:
            
                        1.
                     
                     
                        Integrētas jūrlietu un piekrastes jautājumu pārvaldības izveide un īstenošana – 6 %
                     
                  
                        2.
                     
                     
                        Starpnozaru iniciatīvu izstrāde – 24 %
                     
                  
                        3.
                     
                     
                        Atbalsts ilgtspējīgai ekonomikas izaugsmei, nodarbinātībai, inovācijai un jaunām tehnoloģijām – 17 %
                     
                  
                        4.
                     
                     
                        Jūras vides aizsardzības veicināšana – 5 %
                     
                  85. pantā izklāstītie mērķi:
            
                        1.
                     
                     
                        Zinātnisko ieteikumu vākšana, pārvaldība un izplatīšana saskaņā ar KZP – 11 %
                     
                  
                        2.
                     
                     
                        Konkrēti kontroles un noteikumu izpildes pasākumi saskaņā ar KZP – 11 %
                     
                  
                        3.
                     
                     
                        Brīvprātīgas iemaksas starptautiskās organizācijās – 13 %
                     
                  
                        4.
                     
                     
                        Konsultatīvās padomes un KZP un IJP saziņas pasākumi – 7 %
                     
                  
                        5.
                     
                     
                        Tirgus izpēte, tostarp elektronisko tirgu izveide – 6 %
                     
                  ”
      
         (1)  Procentuālās daļas attiecas uz 14. pantā noteikto summu, neieskaitot 92. pantā paredzēto piešķīrumu.